Астана қаласы город Астана

**Қазақстан Республикасы Қаржы министрлігінің кейбір бұйрықтарына өзгерістер мен толықтырулар енгізу туралы»**

**БҰЙЫРАМЫН:**

1. «Ұлттық әл-ауқат қоры мен Ұлттық әл-ауқат қорының ұйымдарын қоспағанда, квазимемлекеттік сектордың жекелеген субъектілерінің сатып алуын жүзеге асыру қағидаларын бекіту туралы» Қазақстан Республикасы Қаржы министрінің 2021 жылғы 30 қарашадағы № 1253 бұйрығы. (Мемлекеттік нормативтік құқықтық актілер тізілімде №25488 болып тіркелді) мынадай өзгерістер мен толықтырулар енгізілсін:

көрсетілген бұйрықпен бекітілген Ұлттық әл-ауқат қоры мен Ұлттық   
әл-ауқат қорының ұйымдарын қоспағанда, квазимемлекеттік сектордың жекелеген субъектілерінің сатып алуын жүзеге асыру қағидаларында:

4-тармақ мынадай редакцияда жазылсын:

«4. Тапсырыс беруші тиісті бюджеттің (өндірістік бағдарламаның және (немесе) инвестициялық бағдарламаның және (немесе) бюджеттің және (немесе) даму жоспарының және (немесе) бизнес-жоспардың және (немесе) кірістер мен шығыстар сметасының) және (немесе) мемлекеттік тапсырманы орындауға арналған шартқа қол қоюдың негізінде осы Қағидаларға 1-қосымшаға сәйкес нысан бойынша сатып алу жоспарларын әзірлейді және бекітеді.

Тапсырыс беруші бюджетті (өндірістік бағдарламаны және (немесе) инвестициялық бағдарламаны және (немесе) бюджетті және (немесе) даму жоспарын және (немесе) бизнес-жоспарды және (немесе) кірістер мен шығыстар сметасын) бекіткенге және (немесе) мемлекеттік тапсырманы орындауға арналған шартқа қол қойғанға дейін сатып алудың алдын ала жоспарын әзірлейді және бекітеді.

Сатып алудың алдын ала жоспары сатып алудың жылдық жоспары бекітілгенге (нақтыланғанға) дейін қолданылады.

Сатып алудың алдын ала жоспарында көзделген сатып алу туралы мәліметтер сатып алудың жылдық жоспарына ауыстырылуға жатады.

Сатып алу жоспар(лар)ын тапсырыс берушінің бірінші басшысы немесе тапсырыс берушінің өзге уәкілетті адамы және (немесе) алқалы органы тиісті бюджетті (өндірістік бағдарламаны және (немесе) инвестициялық бағдарламаны және (немесе) бюджетті және (немесе) даму жоспарын және (немесе) бизнес-жоспарды және (немесе) кірістер мен шығыстар сметасын) бекіту (нақтылау) және (немесе) мемлекеттік тапсырманы орындауға арналған шартқа қол қою жөніндегі алқалы органның отырысы хаттамасының үзінді-көшірмесін алған күннен бастап он жұмыс күні ішінде бекітеді (нақтылайды).»;

мынадай мазмұндағы 17-1-тармақпен толықтырылсын:

«17-1. Қазақстан Республикасы Үкіметінің шешімімен ұлттық режимнен алып қоюлар белгіленген тауарларды, жұмыстарды, қызметтерді сатып алулар:

1) қазақстандық тауар өндірушілердің не көлік құралдары мен ауыл шаруашылығы техникасын өндірушілердің өкілдерінің (дистрибьюторларының немесе дилерлерінің) тізілімінде;

2) сенімді бағдарламалық қамтамасыз ету және электрондық өнеркәсіп өнімдерінің тізілімінде орналасқан жеке және заңды тұлғалар арасында жүзеге асырылады.

Әлеуетті өнім берушінің осы тармақтың 1) тармақшасында қойылатын талаптарға сәйкестігін веб-портал индустриялық даму саласындағы уәкілетті органның және (немесе) «Атамекен» Қазақстан Республикасының Ұлттық кәсіпкерлер палатасының деректері негізінде автоматты түрде айқындайды.

Әлеуетті өнім берушінің осы тармақтың 2) тармақшасында қойылатын талаптарға сәйкестігін веб-портал сенімді бағдарламалық қамтамасыз ету мен электрондық өнеркәсіп өнімдерінің тізілімін қалыптастыратын электрондық өнеркәсіп саласындағы уәкілетті органның деректері негізінде автоматты түрде айқындайды.

Ұсынылған өтінімдердің болмауына байланысты сатып алу өтпеді деп танылған жағдайда, мұндай сатып алу барлық әлеуетті өнім берушілер арасында Заңның 11-бабында айқындалған бәсекелестік тәсілдермен жүзеге асырылады.

«Атамекен» ҚР Ұлттық кәсіпкерлер палатасы берген индустриялық сертификат 2026 жылдың 1 қаңтарына дейін өз күшін сақтайды.»;

34-1-тармақ алып тасталсын;

51-тармақ мынадай редакцияда жазылсын:

«51. Тендерлік комиссияның хатшысы:

1) тендерлік құжаттама жобасын қалыптастырады және веб-порталда орналастырады;

2) веб-порталда тендер өткізу туралы хабарландыруды, тендерлік құжаттама жобасын алдын ала талқылау хаттамасын, тендерге қатысуға өтінімдерді ашу хаттамасын, тендер тәсілімен сатып алу қорытындылары туралы хаттаманы, сондай-ақ олар бар болса веб-порталда басқа да құжаттарды орналастырады;

3) веб-порталда сараптау комиссиясының не сарапшының қорытындысын олар бар болса орналастырады;

4) осы Қағидаларда көзделген өзге де функцияларды жүзеге асырады.»;

58-тармақ мынадай редакцияда жазылсын:

«58. Сараптау комиссиясының не сарапшының қорытындысын, егер   
ол тендерлік құжаттамада көзделген талаптар шегінде жасалған жағдайда ғана тендерлік комиссия міндетті түрде ескереді. Сараптамалық қорытындыға сараптау комиссиясының мүшелері не сараптау комиссиясын құрмай сарапшы айқындаған жағдайда сарапшы қол қояды және тендерлік комиссия хатшысының электрондық цифрлық қолтаңбасымен куәландырылған құжаттың электрондық көшірмесі нысанында веб-порталдағы сатып алу қорытындылары туралы хаттамаға қоса беріледі.

Сарапшының қорытындысына сарапшының біліктілігін растайтын құжаттар (білімі туралы диплом, сертификат, аттестат немесе өзге де құжат) міндетті түрде қоса беріледі.»;

63 және 64-тармақтар мынадай редакцияда жазылсын:

«63. Ұйымдастырушы тендерлік құжаттаманың жобасы бекітілген күннен бастап үш жұмыс күнінен кешіктірмей веб-порталда тендер тәсілімен сатып алуды жүзеге асыру туралы хабарландырудың мәтінін, сондай-ақ тендерлік құжаттаманың жобасын орналастырады.

Әлеуетті өнім берушілердің тендерге қатысуға өтінімдерді ұсынудың соңғы күнінің мерзімі тендерлік құжаттаманың жобасын алдын ала талқылау хаттамасы және бекітілген тендерлік құжаттаманың мәтіні орналастырылған күннен бастап кемінде бес жұмыс күнді құрайды.

Қазақстан Республикасының заңнамасына сәйкес қарыз қаражаты есебінен қаржыландырылатын автомобиль жолдарын салу, реконструкциялау, күрделі, орта, ағымдағы жөндеу және күтіп ұстау жобалары бойынша жұмыстар мен көрсетілетін қызметтерді сатып алуды жүзеге асыру кезінде әлеуетті өнім берушілердің жұмыстар мен көрсетілетін қызметтерді сатып алу жөніндегі тендерге қатысуға өтінімдерін ұсынатын мерзімнің соңғы күні тендерлік құжаттамасын және бекітілген тендерлік құжаттаманың мәтінін орналастырған күннен бастап кем дегенде үш жұмыс күнді құрайды.

Қажеттілік туындаған жағдайда тапсырыс беруші әлеуетті өнім берушілердің тендерге қатысуға өтінімдер беру мерзімі өткенге дейін   
өз бастамасы бойынша тендерлік құжаттамаға өзгерістер енгізе алады. Мұндай жағдайларда тендерлік құжаттама алдын ала талқылауға жатады.

Егер тендерлік құжаттаманың жобасын алдын ала талқылау осы Қағидалардың 66-тармағына сәйкес жүзеге асырылмаған жағдайда, әлеуетті өнім берушілердің тендерге қатысуға өтінімдерді ұсынудың соңғы күнінің мерзімі тендер тәсілімен сатып алуды жүзеге асыру туралы хабарландыру мәтіні орналастырылған күннен бастап кемінде бес жұмыс күнді құрайды.

64. Тендер тәсілімен қайта сатып алу жүзеге асырылған жағдайда, ұйымдастырушы тендерге қатысуға өтінімдер берудің соңғы күніне дейін кемінде үш жұмыс күні бұрын, қайта сатып алуды өткізуге байланысты сатып алу туралы шарттың орындалу мерзімін ұлғайтуды қоспағанда, өткізілмеген тендердің тендерлік құжаттамасы өзгермеген жағдайда, тендер тәсілімен қайта сатып алуды жүзеге асыру туралы хабарландырудың мәтінін веб-порталда орналастырады.»;

67, 68 және 69-тармақтар мынадай редакцияда жазылсын:

«67. Әлеуетті өнім берушілер тендерлік құжаттаманың жобасына ескертулерді, сондай-ақ тендерлік құжаттаманың ережелерін түсіндіру туралы сұрау салуларды сатып алуды жүзеге асыру туралы хабарландыру орналастырылған күннен бастап екі жұмыс күнінен кешіктірмей веб-портал арқылы тапсырыс берушіге, ұйымдастырушыға жіберуі мүмкін.

68. Тендерлік құжаттаманың жобасына ескертулер, сондай-ақ сатып алуды жүзеге асыру туралы хабарландыру орналастырылған күннен бастап екі жұмыс күні ішінде тендерлік құжаттаманың ережелерін түсіндіру туралы сұрау салулар болмаған кезде тендерлік құжаттама бекітілді деп есептеледі.

69. Тендерлік құжаттаманың ережелерін түсіндіру туралы ескертулер, сондай-ақ сұрау салулар болған кезде тапсырыс беруші, ұйымдастырушы тендерлік құжаттаманы алдын ала талқылау мерзімі өткен күннен бастап екі жұмыс күні ішінде мынадай шешімдер қабылдайды:

1) тендерлік құжаттама жобасына өзгерістер және (немесе) толықтырулар енгізеді;

2) тендерлік құжаттаманың жобасына ескертулерді қабылдамаудың негіздемелері мен себептерін көрсете отырып, оларды қабылдамайды;

3) тендерлік құжаттаманың ережелеріне түсінік береді.

Тендерлік құжаттама жобасына өзгерістер және (немесе) толықтырулар енгізілген жағдайда, осы Қағидалардың 63-тармағында белгіленген тәртіппен веб-порталда өзгертілген тендерлік құжаттаманы бекіту туралы шешім қабылданады.

Осы тармақтың 2) және 3) тармақшаларында көзделген шешімдер қабылданған күннен бастап тендерлік құжаттама бекітілді деп есептеледі.»;

73 және 74-тармақтар мынадай редакцияда жазылсын:

«73. Ұйымдастырушы қажет болған кезде әлеуетті өнім берушілердің сұрау салуларына не ескертулеріне жауап ретінде тендерлік құжаттамаға өзгерістер мен (немесе) толықтырулар енгізеді. Тендерлік құжаттамаға өзгерістер мен (немесе) толықтырулар енгізуді тапсырыс беруші осы Қағидалардың 71-тармағында белгіленген тәртіппен бекітеді.

Тапсырыс беруші қажет болған кезде тендерлік құжаттаманың ажырамас бөлігі болып табылатын техникалық ерекшелікке немесе шарттың жобасына өзгерістер мен (немесе) толықтырулар енгізу туралы бекітілген шешімді ұйымдастырушыға тендерлік құжаттаманың жобасын алдын ала талқылау мерзімі өткен күннен бастап екі жұмыс күнінен кешіктірмей жібереді.

74. Ұйымдастырушы тендерлік құжаттаманың ажырамас бөлігі болып табылатын техникалық ерекшелікке немесе шарттың жобасына өзгерістер мен (немесе) толықтырулар енгізу туралы тапсырыс беруші бекіткен шешімнің негізінде тендерлік құжаттаманың жобасын алдын ала талқылау мерзімі өткен күннен бастап бір жұмыс күнінен кешіктірілмейтін мерзімде, тендерлік құжаттаманың ажырамас бөлігі болып табылатын техникалық ерекшелікке немесе шарттың жобасына өзгерістер мен (немесе) толықтырулар енгізеді.»;

91-тармақ мынадай редакцияда жазылсын:

«91. Осы Қағидалардың 89 және 90-тармақтарында көзделген жағдайлардың бірі басталған кезде тендерге, аукционға, баға ұсыныстарын сұратуға қатысуға өтінімді қамтамасыз ету сомасы тапсырыс берушінің кірісіне есептеледі.

Электрондық сатып алу ақпараттық жүйесінің операторы тапсырыс берушіден веб-портал арқылы өтініш келіп түскен күннен бастап бес жұмыс күні ішінде, егер әлеуетті өнім беруші шарт жасасудан жалтарса немесе шарт жасасып, осы Қағидалардың 151-тармағына сәйкес шарттың орындалуын қамтамасыз етуді және (немесе) соманы енгізбесе, әлеуетті өнім берушінің электрондық әмиянынан Тапсырыс берушінің өтінішінде көрсетілген шотқа өтінімді қамтамасыз ету бойынша бұғатталған ақшаны аударуды жүзеге асырады.»;

98-тармақ мынадай редакцияда жазылсын:

«98. Тендерге қатысуға өтінім берген әлеуетті өнім берушілерге қорытындылары туралы хаттамасы орналастырылғаннан кейін тендерлік баға ұсыныстарын қоспағанда, басқа әлеуетті өнім берушілердің осы тендерге қатысуға өтінімдерін қарауға қолжетімділік қамтамасыз етіледі.»;

101-тармақ мынадай редакцияда жазылсын:

«101. Әлеуетті өнім берушілердің біліктілік талаптарына және тендерлік құжаттама талаптарына сәйкестігі тұрғысынан тендерге қатысуға өтінімдерді қарау кезінде тендерлік комиссия:

1) тендерге қатысуға өтінімдерді қарауды, бағалауды және салыстыруды оңайлату үшін веб-портал арқылы әлеуетті өнім берушілерден олардың өтінімдеріне байланысты материалдар мен түсіндірулерді жазбаша нысанда және (немесе) электрондық құжат нысанында сұратады;

2) тендерге қатысуға өтінімдерде қамтылған мәліметтерді нақтылау мақсатында жазбаша нысанда және (немесе) электрондық құжат нысанында тиісті жеке немесе заңды тұлғалардан, органдардан, сатып алынатын тауарды дайындаушы зауыттардан қажетті ақпаратты сұратады;

3) әлеуетті өнім берушілердің тендерге қатысуға өтінімдерін олардың біліктілік талаптарына және тендерлік құжаттама талаптарына сәйкестігі тұрғысынан қарайды;

4) біліктілік талаптарына және тендерлік құжаттама талаптарына сәйкес келетін және (немесе) сәйкес келмейтін әлеуетті өнім берушілерді айқындайды.

Тендерге қатысуға өтінімді жетіспейтін құжаттармен толықтыруға, тендерге қатысуға өтінімде ұсынылған құжаттарды ауыстыруға, тиісінше ресімделмеген құжаттарды сәйкес келтіруге байланысты сұрау салуды және тендерлік комиссияның өзге де әрекеттерін жіберуге жол берілмейді.»;

102, 103 және 104-тармақтар алып тасталсын;

106, 107, 108, 109, 110, 111, 112, 113 және 114-тармақтар алып тасталсын;

115-тармақ мынадай редакцияда жазылсын:

«115. Әлеуетті өнім беруші тендерге қатысуға (тендерге қатысушы деп танылған) жіберілмейді, егер:

1) ол және (немесе) ол тартатын қосалқы мердігер (бірлесіп орындаушы) осы Қағидаларда айқындалған негіздер бойынша біліктілік талаптарына және тендерлік құжаттаманың шарттарына сәйкес келмейді деп айқындалса;

2) ол Заңның 7-бабының талаптарын бұзса.»;

117-тармақ мынадай редакцияда жазылсын:

«117. Тендерге қатысуға өтінімдерді қарау нәтижелері бойынша тендерлік комиссия:

1) біліктілік талаптарына және тендерлік құжаттама талаптарына сәйкес келетін әлеуетті өнім берушілерді айқындайды, және тендерге қатысушылар деп таниды;

2) тендерлік баға ұсынысына әсер ететін өлшемшарттарды қолданады және есептейді;

3) тендерге қатысуға өтінімдер ашылған күннен бастап үш жұмыс күні ішінде осы Қағидаларға 7-қосымшаға сәйкес конкурс тәсілімен сатып алу қорытындылары туралы хаттаманы ресімдейді.»;

119-тармақ мынадай редакцияда жазылсын:

«119. Тендер тәсілімен сатып алу қорытындылары туралы хаттама мынадай:

1) алып тасталсын;

2) осы Қағидалардың 101-тармағына сәйкес тендерлік комиссияның сұрау салулары туралы;

3) олардың қабылданбау себептері егжей-тегжейлі сипаттала отырып, оның ішінде олардың біліктілік талаптарына және тендерлік құжаттама талаптарына сәйкес келмейтіндігін растайтын мәліметтер мен құжаттарды көрсете отырып, тендерге қатысуға өтінімдері қабылданбаған әлеуетті өнім берушілер туралы;

4) тендерлік құжаттамада көзделген тендерлік баға ұсынысына әсер ететін өлшемшарттарды тендерлік комиссияның қолдануы туралы;

5) жеңімпазды анықтау туралы ақпаратты қамтиды.»;

140-1 және 140-2-тармақтар мынадай редакцияда жазылсын:

«140-1. Әлеуетті өнім берушінің жұмыстарды орындау орны бойынша облыстың, республикалық маңызы бар қалалардың және астананың шекараларындағы тиісті әкімшілік-аумақтық бірлікте болуы түріндегі тендерлік баға ұсынысына әсер ететін өлшемшарт осы Қағидаларға 7-1-қосымшаға сәйкес әлеуетті өнім берушінің жұмыстарды орындау орны бойынша облыстың, республикалық маңызы бар қалалардың және астананың шекараларындағы тиісті әкімшілік-аумақтық бірлікте болуы түріндегі оның тендерлік баға ұсынысына әсер ететін өлшемшарт қолданылатын сатып алуды жүзеге асыру кезіндегі жұмыстардың тізбесі бойынша жұмыстарды сатып алуға қатысатын әлеуетті өнім берушілерге қолданылады (бұдан әрі – Тізбесі).

Егер осы Қағидаларға 7-1-қосымшаға сәйкес тізбесі бойынша сатып алуды жүзеге асыру үшін бөлінген сома тиісті қаржы жылына белгіленген айлық есептік көрсеткіштің бір жарым миллион еселенген мөлшерінен аспайтын және әлеуетті өнім берушінің жұмыстарды орындау орны бойынша облыстың, республикалық маңызы бар қалалардың және астананың шекараларындағы тиісті әкімшілік-аумақтық бірлікте болған жағдайда, мұндай әлеуетті өнім берушіге екі пайыз (2%) мөлшерінде шартты жеңілдік беріледі.

Әлеуетті өнім берушінің республикалық маңызы бар қала мен астана шекараларында болуы оның тиісті әкімшілік-аумақтық бірлікте облыс шекараларында болуымен бірдей болып табылады.

Бұл ретте, әлеуетті өнім берушінің астана немесе республикалық маңызы бар қала орналасқан облыстың шекараларында тиісті әкімшілік-аумақтық бірлікте болуы оның республикалық маңызы бар қала мен астананың шекараларында болуымен бірдей болып табылады.

Әлеуетті өнім берушінің облыстың, республикалық маңызы бар қалалардың және астананың шекараларында тиісті әкімшілік-аумақтық бірлікте болуы, онда тапсырыс беруші жұмыстарды орындауды, қызметтер көрсетуді не бекітілген сатып алу жоспарына сәйкес тауарларды жеткізуді жоспарлайды,   
веб-порталмен үш жылдық соңғы есептелген жыл үшін бастапқы/кезекті салық есептілігін тапсырған орны бойынша мемлекеттік кірістер органдарының мәліметтері негізінде автоматты түрде айқындалады 1 қазаннан кешіктірмей ұсынылған кезең, әлеуетті өнім берушінің қаржылық тұрақтылығын айқындау мақсаттары үшін осы мәліметтерді қолданудың алдыңғы жылы.

Мемлекеттік кіріс органдарының мәліметтері әлеуетті өнім берушінің қаржылық тұрақтылығын айқындау мақсаттары үшін осы мәліметтер қолданылатын жылдың алдындағы жылдың 1 қазанынан кешіктірмей күнтізбелік жыл ішінде веб-порталда бір рет жаңартылады.

Қағидалардың осы тармағының ережелері жаңарту күніне дейін салық есептілігін ұсынбаған әлеуетті өнім берушілерге қатысты қолданылмайды.

140-2. Тендерлік баға ұсынысына әсер ететін теріс мән осы Қағидаларға   
7-2-қосымшаға сәйкес жүзеге асыру кезінде тендерлік баға ұсынысына әсер ететін өлшем ретінде теріс мәндер қолданылатын жұмыстарды, көрсетілетін қызметтерді сатып алуға жұмыстарды, көрсетілетін қызметтерді сатып алу тізбесі бойынша қатысатын әлеуетті өнім берушілерге қолданылады.

Егер әлеуетті өнім берушінің ағымдағы қаржы жылында сомасы республикалық бюджет туралы Заңда тиісті қаржы жылына белгіленген айлық есептік көрсеткіштің бір жарым миллион еселенген мөлшерінен аспайтын орындауда жасалған шарты болса, әрбір осындай шарт үшін веб-портал осындай әлеуетті өнім берушінің тендерлік баға ұсынысына әсер ететін критерийлердің шартты жеңілдіктерінің жалпы сомасының 0,2 (нөл бүтін оннан екі) пайызын автоматты түрде алып тастайды.

Рейтингтік-балдық жүйені пайдалана отырып, тендер тәсілімен сатып алуды жүзеге асыру кезінде осындай әлеуетті өнім беруші жеңімпаз болып айқындалған қорытындылар туралы хаттамадағы әрбір лот үшін осындай әлеуетті өнім берушінің тендерлік баға ұсынысына әсер ететін өлшемшарттардың шартты жеңілдіктерінің жалпы сомасының 0,2 (нөл бүтін оннан екі) пайызын веб-портал автоматты түрде алып тастайды.»;

150-тармақ мынадай редакцияда жазылсын:

«150. Әлеуетті өнім берушінің тауарларға, жұмыстарға (осы Қағидалардың 146, 147, 148-тармақтарында көзделген жұмыстарды қоспағанда), көрсетілетін қызметтерге (осы Қағидалардың 149-тармағында көзделген көрсетілетін қызметтерді қоспағанда) арналған тендерге қатысуға өтінімнің бағасы, егер ол тендерге бөлінген бағадан он пайыздан астам төмен болған жағдайда, демпингтік болып танылады.»;

153-тармақ мынадай редакцияда жазылсын:

«153. Тендер мына негіздердің бірі бойынша өткізілмеді деп танылады:

1) тендерге қатысуға ұсынылған өтінімдер болмаған;

2) алып тасталсын;

3) тендерге қатысуға бір де бір әлеуетті өнім беруші тендерге қатысуға жіберілмеген;

4) тендерге қатысуға екі және одан да көп өтінім берілген жағдайда, тендерге қатысуға бір әлеуетті өнім беруші жіберілген.»;

мынадай мазмұндағы 153-1-тармақпен толықтырылсын:

«153-1. Егер тендерге қатысуға біліктілік талаптарына және (немесе) тендерлік құжаттама талаптарына сәйкес келетін бір өтінім ұсынылған жағдайда тендер тәсілімен сатып алу өткізілді деп танылады. Бұл ретте жасалған шарттың бағасы тендерге қатысуға өтінімде көрсетілген әлеуетті өнім берушінің тендерлік баға ұсынысынан аспауға тиіс.»;

154 және 155-тармақтар мынадай редакцияда жазылсын:

«154. Егер тендер тәсілімен сатып алу өтпеді деп танылса, Тапсырыс беруші мынадай шешімдердің бірін қабылдайды:

1) тендер тәсілімен сатып алуды қайта өткізу туралы;

2) тендерлік құжаттаманы өзгерту және тендер тәсілімен сатып алуды өткізу туралы.

Тендер тәсілімен сатып алу тендерге қатысуға ұсынылған өтінімдердің болмауына байланысты өтпеді деп танылған жағдайда, тапсырыс беруші бұндай сатып алуды бір көзден алу тәсілімен жүзеге асыруға құқылы. Бұл ретте бір көзден алу тәсілімен сатып алуға қатысуға шақыру жіберілетін әлеуетті өнім берушіні тапсырыс беруші айқындайды және ол біліктілік талаптары мен тендерлік құжаттаманың талаптарына сәйкес келуге тиіс.

155. Тендер тәсілімен сатып алу осы Қағидалардың 153-тармақтың 3 және 4-тармақшаларында көзделген негіздер бойынша өтпеді деп танылған жағдайларда бір көзден алу тәсілімен сатып алуды жүзеге асыруға жол берілмейді.»;

Қағидалардың 7-тарауы мынадай мазмұндағы 17-параграфпен толықтырылсын:

«17-параграф. Кәсіпкерлік қызмет субъектісі болып табылмайтын жеке тұлғаға жеке меншік құқығымен тиесілі тұрғынжайды тендер тәсілімен сатып алуды жүзеге асыру ерекшеліктері»;

мынадай мазмұндағы 155-16, 155-17, 155-18, 155-19, 155-20, 155-21, 155-22, 155-23, 155-24, 155-25, 155-26, 155-27, 155-28, 155-29 және   
155-30-тармақтарымен толықтырылсын:

«155-16. Ұйымдастырушы жеке тұлғаға жеке меншік құқығымен тиесілі тұрғынжайды сатып алу туралы хабарландыруды әлеуетті өнім берушілердің-тұрғынжай жеке меншік құқығымен тиесілі кәсіпкерлік қызмет субъектілері болып табылмайтын жеке тұлғалардың өтінімдерін ұсыну мерзімі аяқталғанға дейін бес жұмыс күні ішінде кешіктірмей қазақ және орыс тілдерінде орналастырады және онда мынадай ақпарат болады:

1) сатып алынатын тұрғынжайдың болуы тиіс елді мекеннің (қала, қаладағы аудан, кент, ауыл) атауы;

2) тұрғын үйді сатып алу үшін бөлінген ақша қаражатының сомасы туралы;

3) сатып алынатын тұрғынжайдың талап етілетін сипаттамаларының сипаттамасы және тұрғынжайды сатып алу мерзімі;

4) әлеуетті өнім берушілердің сатып алуға қатысуға өтінімдерді ұсынуының басталу және аяқталу мерзімі туралы;

155-17. Әлеуетті өнім берушінің – кәсіпкерлік қызмет субъектісі болып табылмайтын, өзіне жеке меншік құқығымен тиесілі тұрғынжайды сатып алуға қатысуға жеке тұлғаның өтінімі (бұдан әрі – өтінім – тұрғын үйді сатып алуға қатысуға өтінім) сатып алуды жүзеге асыру туралы хабарландыруда көрсетілген оны ұсынудың соңғы мерзімі өткенге дейін веб-портал арқылы электрондық құжат нысанында ұсынылады және әлеуетті өнім берушінің өзіне жеке меншік құқығымен тиесілі тұрғын үйді сатып алуды жүзеге асыру туралы хабарландыруда көрсетілген шарттарда сатуға келісімін білдіру нысаны болып табылады.

155-18. Тұрғын үйді сатып алуға қатысуға өтінімде мыналар бар:

1) жеке тұлғаның жеке куәлігінің электрондық көшірмесі;

2) тұрғын үйге құқық беретін құжаттардың, оның ішінде техникалық паспорттың электрондық көшірмелері;

3) сатып алуды жүзеге асыру туралы хабарландыру орналастырылған күннен ерте емес берілген тұрғын үйге ауыртпалықтың жоқтығы туралы құжаттың электрондық көшірмесі;

4) тұрғын үйдің ағымдағы жай-күйінің фото-суреттерін қоса алғанда, Қазақстан Республикасының бағалау қызметі туралы заңнамасына сәйкес жүргізілген жылжымайтын мүлік (тұрғын үй) объектісін бағалау туралы есептің көшірмесі;

5) әлеуетті өнім берушінің баға ұсынысы;

6) жұбайының нотариат куәландырған келісімінің электрондық көшірмесі не некеде (ерлі-зайыптылықта) тұрмағаны туралы нотариат куәландырған анықтаманың электрондық көшірмесі немесе некені (ерлі-зайыптылықты) бұзу туралы куәліктің электрондық көшірмесі немесе жесірлігін растайтын куәліктің электрондық көшірмесі.

155-19. Әлеуетті өнім беруші өзіне жеке меншік құқығымен тиесілі тұрғынжайды сатып алуға қатысуға бір ғана өтінім береді.

155-20. Тұрғын үйді сатып алуға қатысуға өтінімді веб-портал мынадай жағдайларда автоматты түрде қабылдамауға тиіс:

1) әлеуетті өнім беруші бұрын осы сатып алуға қатысуға өтінім берсе;

2) сатып алуға қатысуға өтінім веб-порталға қатысуға өтінімдерді қабылдаудың соңғы мерзімі өткеннен кейін келіп түсті;

3) баға ұсынысы тұрғын үй сатып алу үшін бөлінген сомадан асып түскен жағдайларда жол беріледі.

155-21. Осы Қағидаларға сәйкес берілген тұрғын үйді сатып алуға қатысуға өтінім автоматты түрде веб-порталда тіркеледі.

155-22. Әлеуетті өнім беруші қажет болған кезде тұрғын үйді ұсынудың соңғы мерзімі өткенге дейін кез келген уақытта оны сатып алуға қатысуға өзінің өтінімін өзгертеді немесе кері қайтарып алады. Конкурсқа қатысуға өтінімді ұсынудың соңғы мерзімі өткеннен кейін оны қайтарып алуға жол берілмейді.

155-23. Жеке тұлғаға жеке меншік құқығымен тиесілі тұрғынжайды сатып алуға қатысуға өтінімдерді ашуды веб-портал өтінімдерді ұсынудың соңғы мерзімі өткен сәттен бастап бес минут ішінде автоматты түрде жүргізеді, оның қорытындысы бойынша осы Қағидаларға 16-1-қосымшаға сәйкес нысан бойынша ашу хаттамасы қалыптастырылады.

155-24. Ұйымдастырушы тұрғын үйді сатып алуға қатысуға өтінімді оның хабарландыруда көзделген шарттарға сәйкестігі тұрғысынан қарайды.

Тұрғын үйді сатып алуға қатысуға өтінім келесі:

1) хабарландыруда көрсетілген талаптарға сәйкес келмеген (тұрғын үйдің талап етілетін сипаттамаларға сәйкес келмеуі, жеке меншік құқығын растайтын құжаттардың болмауы);

2) әлеуетті өнім берушінің баға ұсынысы жылжымайтын мүлік (тұрғын үй) объектісін бағалау туралы есепте айқындалған құннан асып түскен жағдайларда қабылданбауға жатады.

155-25. Веб-портал рұқсат берілген әлеуетті өнім берушілердің баға ұсыныстарын автоматты салыстыруды жүргізеді және ең төмен баға ұсынысын берген жеңімпазды айқындайды.

155-26. Егер белгіленген мерзім ішінде тұрғынжайды сатып алуға қатысуға бірде-бір өтінім ұсынылмаса не олар қабылданбағаннан кейін осы Қағидаларда көзделген негіздер бойынша тұрғынжайды сатып алуға қатысуға бірде-бір өтінім жіберілмеген болса, онда мұндай сатып алу өткізілмеді деп танылады және тұрғынжайды сатып алуды қайта өткізу туралы шешім қабылданады.

155-27. Егер әлеуетті өнім берушінің тұрғынжайды сатып алуға қатысуға кемінде бір өтінімі жіберілген болса, тұрғынжайды сатып алу өтті деп танылады. Бұл ретте қатысуға өтінімі жалғыз жол берілген болып табылатын әлеуетті өнім беруші осы сатып алуда веб-портал жеңімпаз деп танылады.

155-28. Кәсіпкерлік қызмет субъектісі болып табылмайтын жеке тұлғаға жеке меншік құқығымен тиесілі тұрғынжайды сатып алу қорытындылары туралы хаттаманы ұйымдастырушы осы Қағидаларға 30-қосымшаға сәйкес тұрғынжайды сатып алуға қатысуға өтінімдерді қарау мерзімі ішінде веб-порталда орналастырады. Бұл ретте веб-портал осы сатып алуға қатысуға   
өз өтінімдерін берген әлеуетті өнім берушілерге автоматты түрде хабарламалар жібереді.

155-29. Кәсіпкерлік қызмет субъектісі болып табылмайтын жеке тұлғаға жеке меншік құқығымен тиесілі тұрғынжайды сатып алу туралы шарт Қазақстан Республикасының азаматтық заңнамасына сәйкес жасалады.

155-30. Әлеуетті өнім беруші Заңның 16-бабына және қағидалардың   
19-тарауына сәйкес тапсырыс берушінің, ұйымдастырушының, бірыңғай ұйымдастырушының, әрекеттеріне (әрекетсіздігіне), шешімдеріне, егер олардың әрекеттері (әрекетсіздігі), шешімдері әлеуетті өнім берушінің құқықтары мен заңды мүдделерін бұзса, тұрғын үйді сатып алу тәсілімен сатып алу қорытындылары туралы хаттама орналастырылған күннен бастап үш жұмыс күні ішінде шағымдануға құқылы.»;

184 және 185-тармақтар мынадай редакцияда жазылсын:

«184. Ұйымдастырушы аукциондық құжаттаманың жобасы бекітілген күннен бастап үш жұмыс күнінен кешіктірмей веб-порталда аукцион тәсілімен сатып алуды жүзеге асыру туралы хабарландырудың мәтінін, сондай-ақ бекітілген аукциондық құжаттаманы не аукциондық құжаттаманың жобасын орналастырады.

Әлеуетті өнім берушілердің аукционға қатысуға өтінімдерді ұсынудың соңғы күнінің мерзімі аукциондық құжаттаманың жобасын алдын ала талқылау хаттамасы және бекітілген аукциондық құжаттаманың мәтіні орналастырылған күннен бастап кемінде бес жұмыс күнді құрайды.

Тапсырыс беруші қажеттілік туындаған жағдайда әлеуетті өнім берушілердің аукционға қатысуға өтінімдерді ұсыну мерзімі өткенге дейін   
өз бастамасы бойынша аукциондық құжаттамаға өзгерістер енгізеді. Мұндай жағдайларда аукциондық құжаттама осы Қағидалардың 187-тармағында айқындалған тәртіппен алдын ала талқылауға жатады.

185. Аукцион тәсілімен қайта сатып алу жүзеге асырылған жағдайда, ұйымдастырушы аукционға қатысуға өтінімдерді ұсынудың соңғы күніне дейін кемінде үш жұмыс күні бұрын, қайта сатып алуды өткізуге байланысты сатып алу туралы шартты орындау мерзімін ұлғайтуды қоспағанда, өткізілмеген аукционның аукциондық құжаттамасы өзгермеген жағдайда аукцион тәсілімен қайта сатып алуды жүзеге асыру туралы хабарландырудың мәтінін веб-порталда орналастырады.»;

188, 189 және 190-тармақтар мынадай редакцияда жазылсын:

«188. Әлеуетті өнім берушілер аукциондық құжаттаманың жобасына ескертулерді, сондай-ақ аукциондық құжаттаманың ережелерін түсіндіру туралы сұрау салуларды сатып алуды жүзеге асыру туралы хабарландыру орналастырылған күннен бастап екі жұмыс күнінен кешіктірмей веб-портал арқылы тапсырыс берушіге, ұйымдастырушыға жіберуі мүмкін.

189. Аукциондық құжаттаманың жобасына аукциондық құжаттаманың ережелерін түсіндіру туралы ескертулер, сондай-ақ сұрау салулар болмаған кезде, сатып алуды жүзеге асыру туралы хабарландыру орналастырылған күннен бастап екі жұмыс күні ішінде аукциондық құжаттама бекітілді деп есептеледі.

190. Аукциондық құжаттаманың ережелерін түсіндіру туралы ескертулер, сондай-ақ сұрау салулар болған кезде тапсырыс беруші, ұйымдастырушы аукциондық құжаттаманы алдын ала талқылау мерзімі өткен күннен бастап екі жұмыс күні ішінде мынадай шешімдер қабылдайды:

1) аукциондық құжаттаманың жобасына өзгерістер мен (немесе) толықтырулар енгізеді;

2) аукциондық құжаттаманың жобасына ескертулерді қабылдамау себептерінің негіздемелерін көрсете отырып, оларды қабылдамайды;

3) аукциондық құжаттаманың ережелеріне түсіндірме береді.

Аукциондық құжаттаманың жобасына өзгерістер мен (немесе) толықтырулар енгізілген жағдайда, осы Қағидалардың 181 және   
182-тармақтарында белгіленген тәртіппен веб-порталда өзгертілген аукциондық құжаттаманы бекіту туралы шешім қабылданады.

Осы тармақтың 2) және 3) тармақшаларында көзделген шешімдер қабылданған күннен бастап аукциондық құжаттама бекітілді деп есептеледі.»;

194-тармақ мынадай редакцияда жазылсын:

«194. Ұйымдастырушы қажет болған кезде аукциондық құжаттаманың жобасын әлеуетті өнім берушілердің сұрау салуларына не ескертулеріне жауап ретінде, аукциондық құжаттаманың ажырамас бөлігі болып табылатын техникалық ерекшелікке және шарттың жобасына өзгерістер мен (немесе) толықтыруларды қоспағанда, аукциондық құжаттаманың жобасына өзгерістер мен (немесе) толықтырулар енгізеді. Аукциондық құжаттаманың ажырамас бөлігі болып табылатын техникалық ерекшелікке және шарттың жобасына өзгерістер мен (немесе) толықтыруларды қоспағанда, аукциондық құжаттамаға өзгерістер мен (немесе) толықтырулар енгізуді ұйымдастырушы осы Қағидалардың 184-тармағында белгіленген тәртіппен бекітеді.»;

196-тармақ мынадай редакцияда жазылсын:

«196. Ұйымдастырушы аукциондық құжаттаманың ажырамас бөлігі болып табылатын техникалық ерекшелікке немесе шарттың жобасына өзгерістер мен (немесе) толықтырулар енгізу туралы тапсырыс беруші бекіткен шешім негізінде аукциондық құжаттаманың ажырамас бөлігі болып табылатын техникалық ерекшелікке немесе шарттың жобасына өзгерістер мен (немесе) толықтыруларды енгізеді.»;

242-тармақ мынадай редакцияда жазылсын:

«242. Егер аукцион тәсілімен сатып алу өтпеді деп танылса, Тапсырыс беруші мынадай шешімдердің бірін қабылдайды:

1) аукцион тәсілімен сатып алуды қайта өткізу туралы;

2) аукциондық құжаттаманы өзгерту және аукцион тәсілімен сатып алуды өткізу туралы.

Тендер тәсілімен сатып алу тендерге қатысуға ұсынылған өтінімдердің болмауына байланысты өтпеді деп танылған жағдайда, тапсырыс беруші бұндай сатып алуды бір көзден алу тәсілімен жүзеге асыруға құқылы. Бұл ретте бір көзден алу тәсілімен сатып алуға қатысуға шақыру жіберілетін әлеуетті өнім берушіні тапсырыс беруші айқындайды және ол біліктілік талаптары мен тендерлік құжаттаманың талаптарына сәйкес келуге тиіс.»;

249-тармақ мынадай редакцияда жазылсын:

«249. Ұйымдастырушы баға ұсыныстарын ұсыну мерзімі аяқталғанға дейін екі жұмыс күнінен кешіктірмей баға ұсыныстарын сұрату тәсілімен өткізілетін сатып алу туралы мынадай мәліметтерді веб-порталда қазақ және орыс тілдерінде орналастырады:

1) бөлінген сомаларды көрсете отырып, өткізілетін сатып алудың нысанасы болып табылатын тауардың саны, орындалатын жұмыстардың, көрсетілетін қызметтердің көлемі туралы;

2) сатып алынатын тауарлардың, жұмыстардың, көрсетілетін қызметтердің қысқаша сипаттамасы;

3) тауарды жеткізу, жұмыстарды орындау, қызметтерді көрсету орны;

4) тауар жеткізудің, жұмыстарды орындаудың, қызметтер көрсетудің талап етілетін мерзімдері;

5) әлеуетті өнім берушілердің баға ұсыныстарын ұсынуының басталу және аяқталу мерзімі туралы;

6) техникалық ерекшелігі көрсетілген шарттың жобасы.

Тапсырыс берушілер ұлттық стандарттарды, ал олар болмаған жағдайда сатып алынатын тауарларға, жұмыстарға, көрсетілетін қызметтерге мемлекетаралық стандарттарды көрсете отырып, техникалық ерекшелікті әзірлейді. Ұлттық және мемлекетаралық стандарттар болмаған кезде сатып алуды нормалауды ескере отырып, сатып алынатын тауарлардың, жұмыстардың, көрсетілетін қызметтердің талап етілетін функционалдық, техникалық, сапалық және пайдалану сипаттамалары көрсетіледі.

Бұл ретте сатып алынатын тауарлардың қысқаша сипаттамасында жеткізілетін тауарлардың техникалық регламенттерде, стандарттардың ережелерінде немесе Қазақстан Республикасының Техникалық реттеу туралы заңнамасына сәйкес, бар болған жаңдайда өзге де құжаттарда белгіленген талаптарға сәйкестігін растайтын құжаттарды ұсыну туралы өнім берушілерге қойылатын талап қамтылуға тиіс.»;

275-тармақ мынадай редакцияда жазылсын:

«275. Тапсырыс беруші бір көзден алу тәсілімен сатып алуды өткізу туралы шешімді Заңда және осы Қағидаларда көзделген негіздер бойынша сатып алу өткізілмеді деп танылған күннен бастап екі жұмыс күні ішінде қабылдайды.

Тапсырыс берушінің белгіленген мерзім өткеннен кейін шешім қабылдауына жол берілмейді.»;

280 және 281-тармақтар мынадай редакцияда жазылсын:

«280. Ұйымдастырушы әлеуетті өнім беруші сұратылған ақпаратты ұсынған күннен бастап екі жұмыс күні ішінде осы Қағидаларға 20-қосымшаға сәйкес бір көзден алу тәсілімен сатып алу қорытындылары туралы хаттаманы қалыптастырады және веб-порталға орналастырады.

281. Осы тендерге (аукционға) қатысуға ұсынылған өтінімдердің болмауы себебінен тендер (аукцион) тәсілімен қайта сатып алу өткізілмеді деп танылған жағдайда, ұйымдастырушы бір көзден алу тәсілімен сатып алуды жүзеге асыру туралы шешім қабылданған күннен бастап екі жұмыс күн ішінде веб-портал арқылы осы Қағидалардың 275, 276 және 277-тармақтарының қағидалары бойынша Тапсырыс беруші айқындаған әлеуетті өнім берушіге шақыру жібереді.»;

282-тармақ алып тасталсын;

285-тармақ мынадай редакцияда жазылсын:

«285. Әлеуетті өнім беруші осы Қағидалардың 281, 282, 283 және   
284-тармақтарында көзделген жағдайларда бір көзден алу тәсілімен сатып алуға қатысуға келіскен кезде, осы әлеуетті өнім беруші күнтізбелік екі күн ішінде ұйымдастырушыға веб-портал арқылы шақыруда көзделген құжаттарды қоса бере отырып, өзінің қатысу туралы растауын жібереді.»;

292-тармақ мынадай редакцияда жазылсын:

«292. Тапсырыс беруші тікелей шарт жасасу арқылы бір көзден алу тәсілімен сатып алуды жүзеге асыру үшін әлеуетті өнім берушіні айқындау туралы шешім қабылданған күннен бастап екі жұмыс күні ішінде веб-портал арқылы электрондық цифрлық қолтаңбамен куәландырылған шарт жобасын шарт жасасу мақсатында әлеуетті өнім берушіге жібереді.

Сатып алу шартын тікелей жасасу арқылы бір көзден алу тәсілін таңдау негіздемесін тапсырыс беруші сатып алудың жылдық жоспарын жасау кезінде көрсетеді.

Шарттың жобасына әлеуетті өнім беруші оны веб-портал арқылы алған күннен бастап үш жұмыс күні ішінде қол қояды (электрондық цифрлық қолтаңбамен куәландырады).

Егер әлеуетті өнім беруші осы тармақтың екінші бөлігінде белгіленген мерзім өткен күннен бастап екі жұмыс күні ішінде шарт жобасына қол қоймаса (электрондық цифрлық қолтаңбамен куәландырмаса) тапсырыс беруші осы әлеуетті өнім берушіге жіберілген шарт жобасын кері қайтарып алады.

Сатып алу веб-порталы арқылы шарт жасасу жөніндегі талаптар осы Қағидалардың 287-тармағының 1), 3), 5), 6), 13), 14), 16), 23), 27), 32-1) және   
36) тармақшаларында көзделген жағдайларға қолданылмайды, сондай-ақ шарттың жобасы қағаз тасығышта жіберілетін бейрезидентпен шарт жасасу жағдайларына қолданылмайды.

Осы Қағидалардың 287-тармағына сәйкес жасалған шарттар Қазақстан Республикасы заңнамасының талаптарын ескере отырып, үлгілік нысан бойынша жасалмауы мүмкін.»;

297-тармақ мынадай редакцияда жазылсын:

«297. Электрондық дүкен арқылы сатып алу жалпы құны республикалық бюджет туралы заңда тиісті қаржы жылына белгіленген айлық есептік көрсеткіштің төрт мың еселенген мөлшерінен аспайтын біртекті тауарларға жүргізіледі.

Электрондық дүкен арқылы әдісті қолдану мақсатында қаржы жылы ішінде біртекті тауарларды сатып алудың жылдық көлемін олардың біреуінің мөлшері осы тармақтың бірінші бөлігінде көзделгеннен аз бөліктерге бөлуге жол берілмейді.»;

297-3, 297-4 және 297-5-тармақтар мынадай редакцияда жазылсын:

«297-3. Электрондық дүкен арқылы мемлекеттік сатып алу мынадай реттіліктің бірімен жүзеге асырылуы мүмкін:

1. Алдын ала тапсырыссыз тапсырысты рәсімдеу;

1) тапсырыс беруші электрондық сауда алаңында тапсырыс берушінің талаптарына сәйкес келетін тауарлардың бір немесе одан да көп моделін таңдайды және осындай тауарларды сатып алуға тапсырыс рәсімдейді. Рәсімделген тапсырысқа тапсырыс берушінің электрондық-цифрлық қолтаңбасы қойылады;

2) электрондық сауда алаңы тапсырысты электронды дүкенге жібереді;

3) электрондық дүкен ағымдағы баға ұсыныстарын ұсыну үшін барлық электрондық сауда алаңдарына тапсырыс туралы хабарлайды;

4) электрондық сауда алаңдары электрондық дүкен хабарлама жіберген сәттен бастап он бес минут ішінде тапсырыс беруші таңдаған тауар үлгілері бойынша өнім берушілер және олардың өзекті бағалары туралы ақпаратты қалыптастырады және оларды электрондық дүкенге жібереді;

5) электрондық дүкен осы Қағидаларға 21-1-қосымшаға сәйкес нысан бойынша қорытындылар туралы алдын ала хаттамасын қалыптастырады.

Қорытындылардың алдын ала хаттамасын қалыптастырғаннан кейін электрондық сауда алаңдарының тапсырыс бойынша ақпарат беруіне жол берілмейді;

6) электрондық дүкен әлеуетті өнім берушілердің баға ұсыныстарын автоматты түрде салыстырады және тапсырысты тауардың бағасы межелі жерге дейін жеткізу құнын ескере отырып, тауардың бағасы ең төмен болып табылатын әлеуетті өнім берушіге электрондық сауда алаңы арқылы жібереді;

7) тапсырыс алған әлеуетті өнім беруші электрондық сауда арқылы электрондық дүкенге жолданатын тапсырысты растау немесе бас тарту туралы шешім қабылдайды;

8) әлеуетті өнім беруші тапсырысты растаған жағдайда электрондық дүкен осы Қағидаларға 21-2-қосымшаға сәйкес нысан бойынша қорытындылар хаттамасын қалыптастырады, ол веб-порталда жарияланады;

9) жеңімпаз шарт жасасады.

2. Алдын ала тапсырыс беру арқылы тапсырысты рәсімдеу:

1) тапсырыс беруші электрондық сауда алаңында тапсырыс берушінің талаптарына сәйкес келетін тауарлардың бір немесе одан да көп моделін таңдайды және осындай тауарларды сатып алуға тапсырыс рәсімдейді. Рәсімделген тапсырысқа тапсырыс берушінің электрондық-цифрлық қолтаңбасы қойылады;

2) электрондық сауда-саттық алаңы тапсырысты рәсімдеу күнін көрсете отырып, электрондық дүкенге тапсырысты жібереді;

3) электрондық дүкен баға ұсыныстарын беру мерзімі жұмыс күндері аяқтала отырып, 24 сағат ішінде тауарға баға ұсыныстарын беруге алдын ала тапсырыс жасайды;

4) әлеуетті өнім берушілер алдын ала тапсырыста баға ұсыныстарын беру мерзімі аяқталғанға дейін электрондық сауда алаңдары арқылы тауарға баға ұсыныстарын орналастырады;

5) алдын ала тапсырыста баға ұсыныстарын беру мерзімі аяқталғаннан кейін электрондық дүкен осы Қағидаларға 21-1-қосымшаға сәйкес нысан бойынша қорытындылардың алдын ала хаттамасын қалыптастырады.

Қорытындылардың алдын ала хаттамасын қалыптастырғаннан кейін электрондық сауда алаңдарының тапсырыс бойынша ақпарат беруіне жол берілмейді;

6) электрондық дүкен әлеуетті өнім берушілердің баға ұсыныстарын автоматты түрде салыстырады және тапсырысты тауардың бағасы межелі жерге дейін жеткізу құнын ескере отырып, тауардың бағасы ең төмен болып табылатын әлеуетті өнім берушіге электрондық сауда алаңы арқылы жібереді;

7) тапсырыс алған әлеуетті өнім беруші электрондық сауда арқылы электрондық дүкенге жолданатын тапсырысты растау немесе бас тарту туралы шешім қабылдайды;

8) әлеуетті өнім беруші тапсырысты растаған жағдайда электрондық дүкен осы Қағидаларға 21-3-қосымшаға сәйкес нысан бойынша қорытындылар хаттамасын қалыптастырады, ол веб-порталда жарияланады;

9) жеңімпаз шарт жасасады.

Электрондық дүкен арқылы сатып алуды жүзеге асыруға бөлінген сома тиісті қаржы жылына белгіленген айлық есептік көрсеткіштің бес жүз еселенген мөлшерінен асып кеткен жағдайда, тапсырыс тек алдын ала тапсырыс беру арқылы ресімделеді.

297-4. Тапсырыс беруші таңдаған тауарға тапсырысты ресімдеуге осы Қағидалардың 297-12-тармағында көзделген шектеулері жоқ екі әлеуетті өнім берушінің қолданыстағы кемінде екі баға ұсынысы болған кезде жол беріледі.

Қазақстан Республикасы Үкіметінің шешімімен ұлттық режимнен алып қою белгіленген тауарларды сатып алу жүзеге асырылған жағдайда, тапсырыс беруші таңдаған тауарға тапсырысты ресімдеуге қазақстандық тауар өндірушілердің тізілімінде тұрған және осы Қағидалардың 297-12-тармағында көзделген шектеулері жоқ әлеуетті өнім берушінің кемінде бір қолданыстағы баға ұсынысы болған кезде жол беріледі.

Бұл ретте тауар туралы ақпарат электрондық дүкенде орналастырылған күннен бастап үш жұмыс күні өткеннен кейін электрондық дүкенде тапсырысты ресімдеу үшін қолжетімді болады.

Егер электрондық каталогта орналастырылған тауарға электрондық дүкенде бірде-бір тапсырыс ресімделмеген жағдайда, Қазақстан Республикасы Үкіметінің шешімімен ұлттық режимнен алып тастау белгіленген тауарларды қоспағанда, осындай тауарға электрондық дүкен арқылы алғашқы тапсырыс алдын ала тапсырыс беру арқылы ресімделеді.

297-5. Электрондық дүкен әлеуетті өнім берушілердің баға ұсыныстарын автоматты түрде салыстырады және тапсырысты тауардың бағасы межелі пунктке дейін тауарды жеткізу құнын ескере отырып, ең төмен болып табылатын әлеуетті өнім берушіге жібереді.»;

297-8 және 297-9-тармақтар мынадай редакцияда жазылсын:

«297-8. Тапсырыс беруші бір тапсырыста электрондық дүкеннің   
бір санатына енгізілген, біріктірілген лотқа енгізілетін тауарлардың бірнеше түрін таңдауға құқылы және тапсырыстағы тауарлардың ең аз жиынтық құнын ұсынған әлеуетті өнім беруші жеңімпаз деп танылады.

Біріккен лот жұмыс күндері 24 (жиырма төрт) сағат өткеннен кейін тапсырысты ресімдеу күні көрсетіле отырып, осындай тауарға баға ұсыныстарын беру үшін алдын ала тапсырыс беру арқылы жүзеге асырылады.

Электрондық дүкенде біріктірілген лотқа енгізілетін тауарларды, егер мұндай тауарлар бір мезгілде Қазақстан Республикасы Үкіметінің шешімімен ұлттық режимнен алып тастаулар белгіленген тауарларды және осындай алып тастаулар белгіленбеген тауарларды қамтитын болса, бір тапсырысқа орналастыруға жол берілмейді.

297-9. Электрондық дүкен арқылы сатып алу нәтижелері бойынша:

1) сатып алу жеңімпазы мен тапсырыс беруші арасында осы Қағидаларда айқындалған тәртіппен және мерзімдерде шарт жасалады.

Бұл ретте шартқа қосымша болып табылатын техникалық ерекшелік электрондық дүкенде орналастырылған фотосуреттерді қоса алғанда, тауардың барлық техникалық сипаттамалары негізінде қалыптастырылады;

2) осы Қағидаларға 21-1-қосымшаға сәйкес нысан бойынша қорытындылар туралы хаттамасы автоматты түрде қалыптастырылады.»;

297-11 және 297-12-тармақтар мынадай редакцияда жазылсын:

«297-11. Егер ең төмен баға ұсынысын бірнеше әлеуетті өнім беруші ұсынған жағдайда, баға ұсынысы басқа әлеуетті өнім берушілердің баға ұсыныстарынан бұрын орналастырылған әлеуетті өнім беруші жеңімпаз деп танылады.

Егер әлеуетті өнім берушілердің ең төмен баға ұсыныстары бір мезгілде электрондық дүкенге берілген жағдайда, баға ұсынысы басқа әлеуетті өнім берушілердің баға ұсыныстарынан бұрын электрондық сауда алаңында орналастырылған әлеуетті өнім беруші жеңімпаз болып танылады.

297-12. Әлеуетті өнім берушінің баға ұсынысын электрондық дүкен келесі жағдайларда автоматты түрде қабылдамауға тиіс:

1) егер ол осы тауарларды сатып алу үшін бөлінген сомадан асып кетсе;

2) Заңның 7-бабы 1-тармағының 1) тармақшасында көзделген жағдайларда;

3) әлеуетті өнім берушінің баға ұсынысы осы Қағидалардың   
297-17-тармағына сәйкес демпингтік баға болып танылса.

4) әлеуетті өнім берушінің баға ұсынысы бірнеше рет және (немесе) әртүрлі электрондық сауда алаңдарынан берілген.

Өзге негіздер бойынша баға ұсыныстарын қабылдамауға жол берілмейді.»;

297-17-тармақ мынадай редакцияда жазылсын:

«297-17. Әлеуетті өнім берушінің электрондық дүкенде орналастырылған тауарға баға ұсынысы, егер ол көрсетілген тауарға ақпарат орналастырған әлеуетті өнім берушілердің барлық баға ұсыныстарының орташа арифметикалық бағасынан отыз пайыздан астам төмен болса, демпингтік деп танылады.

Орташа арифметикалық баға Заңның 7-бабына сәйкес шектеуі жоқ және сатып алудың жылдық жоспарында көзделген бағадан аспайтын әлеуетті өнім берушілердің баға ұсыныстары арасында есептеледі.

Мұндай баға ұсынысын электрондық дүкен автоматты түрде қабылдамайды.»;

304-тармақ мынадай редакцияда жазылсын:

«304. Заңның 7-бабында көзделген сатып алуға қатысумен байланысты шектеулері бар тұлғаны қоспағанда, тапсырыс беруші жеңімпазға веб-портал арқылы осы Қағидаларға 22, 23, 23-1 24, 25 және 26-қосымшаларға сәйкес тауарлар, жұмыстар, көрсетілетін қызметтерді сатып алу туралы үлгі шарттарға сәйкес электрондық цифрлық қолтаңбамен куәландырылған шарттың жобасын:

1) тендер (аукцион) тәсілімен сатып алу қорытындысы туралы хаттамаға шағымдану мерзімі өткен күннен бастап үш жұмыс күні ішінде;

2) баға ұсыныстарын сұрату тәсілімен сатып алудың жеңімпазы айқындаған күннен бастап үш жұмыс күні ішінде жібереді;

3) рейтингтік-балдық жүйені пайдалана отырып, тендер тәсілімен сатып алу қорытындылары туралы хаттама орналастырылған күннен бастап үш жұмыс күні ішінде.»;

311-тармақ мынадай редакцияда жазылсын:

«311. Өнім беруші осы Қағидаларда белгіленген мерзімде веб-портал арқылы шартқа электрондық цифрлық қолтаңбамен қол қояды.

Жұмыстарды орындау не қызметтерді көрсету үшін қосалқы мердігерлерге (бірлесіп орындаушыларға) берілуі мүмкін жұмыстар мен көрсетілетін қызметтердің шекті көлемдері жиынтығында орындалатын жұмыстар немесе көрсетілетін қызметтер көлемінің отыз пайызынан аспауға тиіс.»;

323-тармақ мынадай редакцияда жазылсын:

«323. Өнім беруші шарттың орындалуын қамтамасыз етудің мынадай:

1) әлеуетті өнім берушінің электрондық әмиянындағы ақша;

2) осы Қағидаларға 27-қосымшаға сәйкес нысан бойынша электрондық құжат нысанында берілетін банктік кепілдік түрлерінің бірін таңдайды.»;

328-тармақ мынадай редакцияда жазылсын:

«328. Өнім беруші шарт бойынша қабылданған міндеттемелерді тиісінше орындамаған жағдайда, тапсырыс беруші енгізілген шарттың орындалуын қамтамасыз етуді, сондай-ақ демпингке қарсы шаралар қабылданған жағдайда қамтамасыз ету сомасын (болған кезде) тапсырыс беруші кірісіне тұрақсыздық айыбын төлеу фактісі анықталған күннен бастап он жұмыс күні ішінде қайтарады.»;

352-тармақ мынадай редакцияда жазылсын:

«352. Тапсырыс беруші веб-порталда өнім берушінің тауарды қабылдау-беру, жұмыстарды орындау, қызметтерді көрсету актісін ресімдеуі туралы хабарламаны алған күннен бастап үш жұмыс күнінен кешіктірмей актіде шарт бойынша ақпаратты толтырады және оған электрондық-цифрлық қолтаңбамен қол қояды не дәлелді негіздемелерді көрсете отырып, тауарларды, жұмыстарды, көрсетілетін қызметтерді қабылдаудан бас тартады.

Тапсырыс беруші жеткізілген тауарларды, орындалған жұмыстарды, көрсетілген қызметтерді қосымша зерделеу қажет болған жағдайда, хабарлама алған күннен бастап он жұмыс күнінен кешіктірмей осы тармақтың бірінші бөлігінде көзделген әрекеттерді орындайды, бұл туралы өнім берушіге хабарлама алған күннен бастап үш жұмыс күнінен кешіктірмей веб-портал арқылы хабарлайды.»;

358-тармақ мынадай редакцияда жазылсын:

«358. Тендер тәсілімен сатып алу осы Қағидалардың 359-тармағында белгіленген жағдайды қоспағанда, сатып алу веб-порталында   
(бұдан әрі - веб-портал) және тапсырыс берушілердің интернет-ресурсында тендер тәсілімен сатып алуды жүзеге асыру туралы хабарламаны   
(бұдан әрі - хабарлама), тендерлік құжаттаманың мәтіндерін, тендерге қатысуға өтінімдер салынған конверттерді ашудың қол қойылған хаттамаларын, тендер тәсілімен сатып алуға рұқсат беру және оның қорытындылары туралы хаттамаларды орналастырмай жүзеге асырылады.»;

359-тармақтың 18), 19) және 20)-тармақшалары алып тасталсын;

426-тармақ мынадай редакцияда жазылсын:

«426. Тендерлік комиссия біліктілік талаптарына және тендерлік құжаттаманың талаптарына сәйкес келетін әлеуетті өнім берушілерді айқындау мақсатында тендерге қатысуға өтінімдерді қарайды.»;

440-тармақ мынадай редакцияда жазылсын:

«440. Тендерлік комиссияның көрсетілген отырысында:

1) тендерлік комиссияның хатшысы тендерлік комиссия мүшелерін сарапшының (сараптамалық комиссияның)сараптамалық қорытындысының көшірмесімен қамтамасыз етеді;

2) сарапшы не сараптама комиссиясының басшысы негізделген тұжырымдары бар сараптама қорытындысын, оның ішінде сараптама комиссиясы сарапшысының қолда бар ерекше пікірін (егер олар бар болса) жария етеді, қажет болған кезде тендерлік комиссия мүшелеріне сараптама қорытындысының тұжырымдарын түсіндіреді;

3) тендерлік комиссия сарапшының (сараптама комиссиясының) қорытындысын ескере отырып, тендерге қатысуға өтінімдерді қарау қорытындыларын шығарады және біліктілік талаптары мен тендерлік құжаттама талаптарына сәйкес келмейтін әлеуетті өнім берушілерді айқындайды.»;

441, 442 және 443-тармақтар алып тасталсын;

445-тармақ алып тасталсын;

446-тармақ мынадай редакцияда жазылсын:

«446. Тендерлік комиссия тендерге қатысуға өтінімді, егер онда ұсынылған өтінімнің мәнін қозғамай түзетуге болатын грамматикалық немесе арифметикалық қателер болса, тендерлік құжаттаманың талаптарына жауап береді деп қарайды.

Әлеуетті өнім беруші тендерге қатысуға өтінімдерді біліктілік талаптарына және тендерлік құжаттама талаптарына сәйкес келтіргеннен кейін, егер:

1) ол және (немесе) ол тартатын қосалқы мердігер (бірлесіп орындаушы) Заңда және осы Қағидаларда айқындалған негіздер бойынша біліктілік талаптарына сәйкес келмейді деп айқындалса;

2) ол Заңның 7-бабының талаптарын бұзған жағдайда;

3) оның тендерге қатысуға өтінімі Заңда және осы Қағидаларда айқындалған негіздер бойынша тендерлік құжаттаманың талаптары мен шарттарына сәйкес келмейді деп айқындалса тендерге қатысуға жол берілмейді.»;

447-тармақ мынадай редакцияда жазылсын:

«447. Тендерге қатысуға өтінімдерді қарау нәтижелері бойынша тендерлік комиссия:

1) біліктілік талаптарына және тендерлік құжаттама талаптарына сәйкес келетін әлеуетті өнім берушілерді айқындайды және тендерге қатысушылар деп таниды;

2) тендерге қатысуға рұқсат беру туралы хаттаманы ресімдейді.

Тендерге қатысуға рұқсат беру туралы хаттама осы Қағидаларға   
40-қосымшаға сәйкес ресімделеді, оған отырысқа қатысқан тендерлік комиссияның барлық мүшелері, сондай-ақ тендерлік комиссияның хатшысы әлеуетті өнім берушілерді тендерге қатысуға рұқсат беру (тендерге қатысушылар деп тану) туралы шешім қабылданған күннен бастап екі жұмыс күнінен кешіктірмей қол қояды, әр парағына қол қояды. Тендерге қатысуға рұқсат беру туралы хаттамаға сараптамалық қорытынды не тендерлік комиссия мүшесінің ерекше пікірі, сарапшының (сараптамалық комиссия мүшесінің) ерекше пікірі қоса беріледі (бар болған жағдайда).»;

көрсетілген Қағидаларға 3-қосымшада:

Тендерлік құжаттамада:

31-тармақ алып тасталсын;

34-тармақ мынадай редакцияда жазылсын:

«34. Тендерге қатысуға өтінімдерді қарау кезінде тендерлік комиссия мыналарды ресімдейді:

1) алып тасталсын;

2) қорытындылар туралы хаттаманы ресімдейді.»;

35, 36, 37, 38 және 39-тармақтар алып тасталсын;

41-тармақ алып тасталсын;

44-тармақ алып тасталсын;

осы бұйрыққа 1-қосымшаға сәйкес 2-қосымша жаңа редакцияда жазылсын;

осы бұйрыққа 2-қосымшаға сәйкес 4-қосымша жаңа редакцияда жазылсын;

көрсетілген Қағидаларға 6-қосымша алып тасталсын;

көрсетілген Қағидаларға 7-қосымша осы бұйрыққа 3-қосымшаға сәйкес жаңа редакцияда жазылсын;

көрсетілген Қағидаларға 9-қосымшада:

Аукциондық құжаттамада:

4-қосымша алып тасталсын;

осы бұйрыққа 4 және 5-қосымшаларға сәйкес 16-1 және   
16-2-қосымшаларымен толықтырылсын;

көрсетілген Қағидаларға 21-1-қосымша осы бұйрыққа 6-қосымшаға сәйкес жаңа редакцияда жазылсын;

осы бұйрыққа 7-қосымшаға сәйкес 21-2 қосымшамен толықтырылсын;

көрсетілген Қағидаларға 22-қосымшада:

Тауарларды сатып алу туралы үлгілік шартта:

2.3-тармақ мынадай редакцияда жазылсын:

«2.3. Шарт күшіне енгеннен кейін, Тапсырыс беруші Өнім беруші Шарттың орындалуын қамтамасыз етуді және авансты қамтамасыз етуді енгізгеннен кейін № 1 қосымшаға сәйкес мөлшерде аванстық төлем жүргізеді. Қалған соманы Тапсырыс беруші бұрын төленген авансты барабар ұстау ескеріле отырып, тауарларды қабылдап алу-беру актісіне Тараптар қол қойған күннен бастап 30 (отыз) күнтізбелік күннен кешіктірмей Өнім берушінің есеп шотына ақшалай қаражат аудару арқылы төлейді.

Егер Өнім беруші қазақстандық тауар өндірушілердің тізілімінде болса, Тапсырыс беруші шарт жасалған күннен бастап күнтізбелік 10 (он) күн ішінде шарт сомасының 50 (елу) пайыз мөлшерінде аванстық төлем жүргізеді.

Жеткізілген Тауар үшін төлемді Тапсырыс беруші Тауарларды қабылдап алу-беру актісіне Тараптар қол қойған күннен бастап 30 (отыз) күнтізбелік күннен кешіктірмей Өнім берушінің есеп шотына ақшалай қаражат аудару арқылы жүргізеді.»;

көрсетілген Қағидаларға 23-қосымшада:

Құрылыс саласындағы жұмыстарды сатып алу туралы үлгілік шартта:

3.2-тармақ мынадай редакцияда жазылсын:

«3.2. Тапсырыс беруші Шарт күшіне енгеннен кейін Өнім беруші Шарттың орындалуын қамтамасыз етуді, авансты қамтамасыз етуді және (немесе) Қағидалардың 151-тармағына сәйкес соманы енгізгеннен кейін № 1 қосымшаға сәйкес мөлшерде аванстық төлемді жүргізеді.

Қалған соманы Тапсырыс беруші Мердігердің/Орындаушының <ақы төлеу шарты> есеп шотына ақшалай қаражатты аудару жолымен, бұдан бұрын төленген авансты тепе-тең ұстап қалумен Тараптар Орындалған жұмыстардың актісіне қол қойған күннен бастап, күнтізбелік 30 (отыз) күннен кешіктірмей төлейді.

Бұл ретте, жұмыс көлемі қосалқы мердігерлікке берілген жағдайда, Мердігер қазақстандық тауар өндірушілердің тізіліміндегі Қосалқы мердігерге бөлінген соманың 50 (елу) пайыз мөлшерінде аванстық төлем төлеуге міндеттенеді.

Орындалған жұмыс үшін төлемді <төлем шарты> Тапсырыс беруші Тараптар орындаған жұмыстардың актісіне қол қойған күнінен бастап, 30 (отыз) күнтізбелік күннен кешіктірмей Мердігердің/Орындаушының есеп айырысу шотына ақшалай қаражатты аудару жолымен жүргізеді.

Мердігер орындалған жұмыстар үшін қазақстандық тауар өндірушілердің тізіліміндегі Қосалқы мердігерге ақы төлеуді Мердігердің есеп шотына Тапсырыс берушіден төлем түскен күннен бастап 5 (бес) жұмыс күнінен кешіктірмей жүргізеді.

Егер құрылысқа байланысты жұмыстарды бір қаржы жылының шеңберінде орындаған жағдайда Тапсырыс беруші Мердігерге жұмыстарды аяқтағаннан және Тапсырыс беруші объектіні пайдалануға қабылдау туралы актіні тапсырғаннан кейін <сомасы> мөлшерінде осы шарт сомасының қалған   
5 (бес) пайызын төлейді.

Егер құрылысқа байланысты жұмыстарды орындаған жағдайда Тапсырыс беруші Мердігерге жұмыстарды аяқтағаннан және Тапсырыс беруші объектіні құрылысты аяқтаудың соңғы жылында пайдалануға қабылдау туралы актіні <сомасы> мөлшерінде осы шарт сомасының қалған 5 (бес) пайызын төлейді.»;

8.8-тармақ мынадай редакцияда жазылсын:

«8.8. Қосалқы мердігерлер (бірлесіп орындаушылар) тартылған жағдайда, Мердігер/Орындаушы Тапсырыс берушіге осы Шарт шеңберінде жасалған барлық қосалқы мердігерлік шарттардың көшірмелерін ұсынады. Қосалқы мердігерлердің болуы Мердігерді/Орындаушыны Шарт бойынша материалдық немесе басқа жауапкершіліктен босатпайды.

Жұмыстарды орындау үшін қосалқы мердігерлерге берілуі мүмкін жұмыстардың шекті көлемі жиынтығында орындалатын жұмыстардың отыз пайыз көлемінен аспауға тиіс.

Бұл ретте қосалқы мердігерлерге өткізілетін сатып алудың мәні болып табылатын жұмыстарды орындау көлемдерін өзге қосалқы мердігерлерге беруге тыйым салынады.

Жұмыстарды орындайтын Қазақстан Республикасы мүгедектігі бар адамдарының қоғамдық бірлестіктеріне және Қазақстан Республикасы мүгедектігі бар адамдарының қоғамдық бірлестіктері құрған ұйымдарға сатып алудың мәні болып табылатын жұмыстарды орындау бойынша қосалқы мердігерлерді тартуға жол берілмейді.»;

көрсетілген Қағидаларға 24-қосымшада:

Жобалау-сметалық құжаттаманы (техникалық-экономикалық негіздеме) әзірлеу бойынша жұмыстарды сатып алу туралы үлгілік шартта:

7.8-тармақ мынадай редакцияда жазылсын:

«7.8. Қосалқы мердігерлер (бірлесіп орындаушылар) тартылған жағдайда Жобалаушы/Орындаушы Тапсырыс берушіге осы Шарт шеңберінде жасалған барлық қосалқы жобалы шарттардың көшірмелерін ұсынады. Қосалқы жобалаушылардың болуы Жобалаушыны/Орындаушыны шарт бойынша материалдық немесе басқа жауапкершіліктен босатпайды.

Қосалқы жобалаушыларға жұмыстарды орындау үшін берілуі мүмкін жұмыстардың шекті көлемі Орындалатын жұмыстардың жиынтығында көлемінен отыз пайыз аспауы тиіс.

Бұл ретте қосалқы жобалаушының жүргізілетін сатып алудың нысанасы болып табылатын жұмыстарды орындау көлемін өзге қосалқы жобалаушының беруіне тыйым салынады.

Жұмыстарды орындайтын адамдарға, Қазақстан Республикасы мүгедектігі бар адамдарының қоғамдық бірлестіктеріне және Қазақстан Республикасы мүгедектігі бар адамдарының қоғамдық бірлестіктері құрған ұйымдарға өткізілетін сатып алудың нысанасы болып табылатын жұмыстарды орындау бойынша қосалқы жобалаушыларды тартуға жол берілмейді.»;

көрсетілген Қағидаларға 25-қосымшада:

Құрылыспен байланысты емес жұмыстарды сатып алу туралы үлгілік шартта:

8.8-тармақ мынадай редакцияда жазылсын:

«8.8. Қосалқы мердігерлер (бірлесіп орындаушылар) тартылған жағдайда Мердігер/Орындаушы Тапсырыс берушіге осы Шарт шеңберінде жасалған барлық қосалқы мердігерлік шарттардың көшірмелерін ұсынады. Қосалқы мердігерлердің болуы Мердігерді/Орындаушыны Шарт бойынша материалдық немесе басқа жауапкершіліктен босатпайды.

Жұмыстарды орындау үшін қосалқы мердігерлерге берілуі мүмкін жұмыстардың шекті көлемдері жиынтығында орындалатын жұмыстар көлемінің отыз пайыз аспауға тиіс.

Бұл ретте қосалқы мердігерлерге өткізілетін сатып алудың нысанасы болып табылатын жұмыстарды орындау көлемін өзге қосалқы мердігерге беруге тыйым салынады.

Жұмыстарды орындайтын Қазақстан Республикасы мүгедектігі бар адамдарының қоғамдық бірлестіктеріне және Қазақстан Республикасы мүгедектігі бар адамдарының қоғамдық бірлестіктері құрған ұйымдарға өткізілетін сатып алудың нысанасы болып табылатын жұмыстарды орындау бойынша қосалқы мердігерлерді тартуға жол берілмейді.»;

көрсетілген Қағидаларға 26-қосымшада:

Көрсетілетін қызметтерді сатып алу туралы үлгілік шартта:

7.8-тармақ мынадай редакцияда жазылсын:

«7.8. Қосалқы мердігерлер (бірлесіп орындаушылар) тартылған жағдайда өнім беруші Тапсырыс берушіге осы Шарт шеңберінде жасалған барлық қосалқы мердігерлік шарттардың көшірмелерін ұсынады. Қосалқы мердігерлердің (бірлесіп орындаушылардың) болуы Өнім берушіні Шарт бойынша материалдық немесе басқа жауапкершіліктен босатпайды.

Қызметтер көрсету үшін қосалқы мердігерлерге (бірлесіп орындаушыларға) берілуі мүмкін көрсетілетін қызметтердің шекті көлемдері жиынтығында көрсетілетін қызметтер көлемінің отыз пайыз аспауға тиіс.

Бұл ретте қосалқы мердігерлерге өткізілетін сатып алу нысанасы болып табылатын қызметтер көрсету көлемдерін өзге қосалқы мердігерлерге (бірлесіп орындаушыларға) беруге тыйым салынады.

Қазақстан Республикасы мүгедектігі бар адамдарының қоғамдық бірлестіктеріне және Қазақстан Республикасы мүгедектігі бар адамдарының қоғамдық бірлестіктері құрған ұйымдарға көрсетілетін қызметтерге өткізілетін сатып алудың нысанасы болып табылатын қызметтер көрсету бойынша қосалқы мердігерлерді тартуға жол берілмейді.»;

көрсетілген Қағидаларға 33-қосымшада:

Сатып алу бойынша үлгілік тендерлік құжаттамада:

12-тармақтың 2)-тармақшасы мынадай редакцияда жазылсын:

«2) әлеуетті өнім берушінің біліктілік талаптарына сәйкестігін растау үшін ұсынатын құжаттар тізбесі:

құқық қабілеттілігін растайтын, нотариат куәландырған құжаттарды (заңды тұлғалар үшін), жеке куәліктің көшірмесін (жеке тұлға үшін) (бұл ретте, тапсырыс беруші жеке кәсіпкер ретінде тіркелгені туралы ақпаратты қажет болған жағдайда: www.kgd.gov.kz сайтының «Электрондық сервистер/салық төлеушілерді іздеу» қосымша парағынан алады):

заңды тұлға қызметін үлгілік жарғы негізінде жүзеге асыратын жағдайларды қоспағанда, заңды тұлға заңнамада белгіленген тәртіппен бекітілген жарғының нотариат куәландырған көшірмесін ұсынады, Қазақстан Республикасының бейрезиденттері сауда тізілімінен қазақ және (немесе) орыс тілдеріндегі аудармасымен нотариат куәландырған заңдастырылған үзінді көшірмені ұсынады;

Қазақстан Республикасының Рұқсаттар және хабарламалар туралы заңнамасына сәйкес алынған (жіберілген) рұқсаттар (хабарламалар) туралы мәліметтер мемлекеттік органдардың ақпараттық жүйелерінде расталатын электрондық құжаттың қағаз көшірмесі түрінде (мемлекеттік органдардың ақпараттық жүйелерінде мәліметтер болмаған жағдайда, әлеуетті өнім беруші Қазақстан Республикасының Рұқсаттар және хабарламалар туралы заңнамасына сәйкес алынған (жіберілген) тиісті рұқсаттың (хабарламаның) нотариат куәландырған көшірмесін ұсынады);

әлеуетті өнім берушінің сатып алынатын тауарларды өндіруге, қайта өңдеуге, жеткізуге және өткізуге, жұмыстарды орындауға, қызметтер көрсетуге құқығын растайтын патенттердің, куәліктердің, сертификаттардың, басқа   
да құжаттардың нотариат куәландырған көшірмелері;

заңды тұлғаны мемлекеттік тіркеу (қайта тіркеу) туралы куәліктің немесе анықтаманың нотариат куәландырған көшірмесі (егер заңды тұлға қызметін Қазақстан Республикасының заңнамасында белгіленген тәртіппен бекітілген үлгілік жарғы негізінде жүзеге асыратын болса, онда мемлекеттік тіркеу туралы өтініштің нотариат куәландырған көшірмесі);

құрылтайшы немесе құрылтайшылар құрамы туралы мәліметтерді қамтитын құрылтай құжаттарынан нотариат куәландырған үзінді көшірме (егер жарғыда құрылтайшылар немесе құрылтайшылар құрамы туралы мәліметтер болмаған жағдайда) не белгіленген тәртіппен қол қойылған және мөрмен расталған, конверттер ашылатын күннің алдындағы бір айдан ерте емес берілген, акцияларды ұстаушылар тізілімінен үзінді көшірменің түпнұсқасы;

тендерлік өтінімдер салынған конверттерді ашу күнінің алдындағы   
бір айдан кейін алынған салық берешегінің, міндетті зейнетақы жарналары, міндетті кәсіптік зейнетақы жарналары және әлеуметтік аударымдар бойынша берешегінің жоқ екендігі туралы мәліметтер;

әлеуетті өнім беруші кепілдік ақшалай жарна не Қазақстан Республикасының бір не бірнеше резидент банктерінің банк кепілдігі түрінде шарттың орындалуын қамтамасыз етуді ұсыну арқылы төлем қабілеттілігі туралы біліктілік талаптарына сәйкестігін растауға құқылы;

сатып алу туралы шарттың орындалуын қамтамасыз етуді әлеуетті өнім беруші сатып алу туралы шарт бойынша міндеттемелерді толық орындау үшін тендерлік құжаттамада белгіленген мерзімге ұсынады;

осы Үлгілік тендерлік құжаттаманың 7, 8 және 9-қосымшаларына сәйкес сатып алу процесіне қатысу үшін біліктілігі туралы мәліметтер;

егер әлеуетті өнім беруші жұмыстардың не көрсетілетін қызметтердің қосалқы мердігерлерін (бірлесіп орындаушыларын) тартуды көздеген жағдайда, әлеуетті өнім беруші сатып алуды ұйымдастырушыға тартылатын қосалқы мердігерлердің (бірлесіп орындаушылардың) біліктілік талаптарына сәйкестігін растайтын құжаттарды ұсынады;

тендерде сатып алу нысанасы болып табылатын жұмыстарды орындау жөніндегі қосалқы мердігерлер (қызметтер көрсету кезіндегі бірлесіп орындаушылар) туралы мәліметтер, сондай-ақ осы Үлгілік тендерлік құжаттамаға 12-қосымшаға сәйкес әлеуетті өнім беруші қосалқы мердігерлерге (бірлесіп орындаушыларға) беретін жұмыстар мен көрсетілетін қызметтердің түрлері қамтылуы тиіс.

Ескертпе: жұмыстарды орындау не қызметтерді көрсету үшін қосалқы мердігерлерге (бірлесіп орындаушыларға) берілуі мүмкін жұмыстар мен көрсетілетін қызметтердің шекті көлемдері жиынтығында орындалатын жұмыстар немесе көрсетілетін қызметтер көлемінің отыз пайыз аспауға тиіс.

Осы талап Қазақстан Республикасының заңдарына сәйкес операторлар айқындаған заңды тұлғалармен Қағидалардың 287-тармағының   
5) тармақшасында көзделген шарттар жасасу жағдайларына қолданылмайды.

Бұл ретте қосалқы мердігерлерге (бірлесіп орындаушыларға) өткізілетін сатып алудың нысанасы болып табылатын жұмыстарды орындау не қызметтерді көрсету көлемдерін өзге қосалқы мердігерлерге (бірлесіп орындаушыларға) беруге тыйым салынады;»;

11-қосымша осы бұйрыққа 8-қосымшаға сәйкес жаңа редакцияда жазылсын;

көрсетілген Қағидаларға 39-қосымша алып тасталсын.

2. «Ерекше тәртіпті қолдана отырып, мемлекеттік сатып алуды жүзеге асыру қағидаларын бекіту туралы» Қазақстан Республикасы Қаржы министрінің 2024 жылғы 7 қазандағы № 671 бұйрығына (Мемлекеттік нормативтік құқықтық актілер тізілімде № 35220 болып тіркелді) мынадай өзгеріс енгізілсін:

көрсетілген бұйрықпен бекітілген Ерекше тәртіпті қолдана отырып, мемлекеттік сатып алуды жүзеге асыру қағидаларында:

көрсетілген Қағидаларға 11-қосымша осы бұйрыққа 9-қосымшаға сәйкес жаңа редакцияда жазылсын.

3. «Мемлекеттік сатып алуды жүзеге асыру қағидаларын бекіту туралы» Қазақстан Республикасы Қазақстан Республикасы Қаржы министрінің   
2024 жылғы 9 қазандағы № 687 бұйрығына (Мемлекеттік нормативтік құқықтық актілер тізілімде № 35238 болып тіркелді) мынадай өзгеріс енгізілсін:

көрсетілген бұйрықпен бекітілген Мемлекеттік сатып алуды жүзеге асыру қағидаларында:

452-тармақ мынадай редакцияда жазылсын:

«452. Мемлекеттік әлеуметтік тапсырыста көзделген көрсетілетін қызметтерді мемлекеттік сатып алу кезінде әлеуетті өнім берушілерге мынадай біліктілік талаптары қолданылмайды:

1) төлем қабілеттілігінің болуы;

2) шарт бойынша міндеттемелерді орындау үшін жеткілікті материалдық және еңбек ресурстарының болуы.

Осы тармақтың 2) тармақшасында көзделген норма бір қаржы жылынан асатын мерзімге мемлекеттік әлеуметтік тапсырыс қызметтерін мемлекеттік сатып алуды өткізу жөніндегі конкурстарға қатысатын әлеуетті өнім берушілерге қолданылады.».

4. Қазақстан Республикасы Қаржы министрлігінің Мемлекеттік сатып   
алу және квазимемлекеттік сектордың сатып алу заңнамасы департаменті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасы Әділет министрлігінде мемлекеттік тіркелуін;

2) осы бұйрықты ресми жарияланғаннан кейін Қазақстан Республикасы Қаржы министрлігінің интернет-ресурсында орналастыруды орналастырылуын;

3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде осы тармақтың [1)](http://adilet.zan.kz/kaz/docs/V2100022402#z4) және [2) тармақшаларында](http://adilet.zan.kz/kaz/docs/V2100022402#z5) көзделген   
іс-шаралардың орындалуы туралы мәліметтердің Қазақстан Республикасы Қаржы министрлігінің Заң қызметі департаментіне ұсынылуын қамтамасыз етсін.

5. Осы бұйрық ресми жариялануға жатады және 2026 жылғы 1 қаңтардан бастап қолданысқа енгізіледі.

|  |  |  |
| --- | --- | --- |
| **Лауазымы** |  | **Аты-жөні** |